Polisieman skiet glo vrou, self | Maroela Media
ŉ Polisiebeampte van Mpumalanga het glo sy vrou doodgeskiet voor hy selfmoord gepleeg het.
Kol. Leonard Hlathi, polisiewoordvoerder, het gesê sers. Mduduzi Mlotshwa van die Secunda-polisiestasie het glo Dinsdagaand sy vrou, Nomaswazi Madlakamela, doodgeskiet en daarna selfmoord gepleeg. Die egpaar se liggame is in hul slaapkamer gevind.
Lt.genl. Mark Magadlela, provinsiale polisiekommissaris, het gesê dit is hartseer dat polisiebeamptes dikwels geen ander uitweg sien as om hulself en gesinslede te vermoor nie. “Dit is hartseer om ŉ lid te verloor terwyl daar maatreëls in plek gestel is om dit te verhoed.” JY LEES NOU Mooinooi-moorde: Gemeenskap geskok ná 3 borgtog kry
Anisha en Joey is te vroeg weg geraap volgens hul familie. .
Borgtog is Donderdag aan drie van die agt Mooinooi-moordverdagtes in die Brits-landdroshof toegestaan.
Die agt verdagtes is verlede jaar van die verkragting, ontvoering en moord op Joey (32) en Anisha (30) van Niekerk in Desember aangekla.
Die vermeende "baasbrein" se 21-jarige vrou, sy 28-jarige seun en dié se 18-jarige meisie is op borgtog van onderskeidelik R20 000 en R10 000 elk vrygelaat. Dit is onduidelik of hulle dié bedrae kon betaal.
Ek het al verskeie oproepe gekry van mense wat wil weet wat nou gaan gebeur en of hulle veilig sal wees.
Willem Smith, wat vroeër saam met van die verdagtes in ’n huis op Mooinooi gewoon het, sê dit voel of die gemeenskap hom oordeel. “Ek word geterroriseer in die gemeenskap omdat hulle sê ek is ’n moordenaar. Ek het niks met die moorde te doen gehad nie,” sê hy. Willem het destyds eksklusief aan Huisgenoot vertel hy het ’n saag die oggend ná Joey en Anisha se verdwyning gaan koop.
Hannetjie Grobbelaar van die Gemeenskapspolisiëringsforum op Mooinooi sê sommige in die gemeenskap is geskok die drie het borgtog gekry. “Ek het al verskeie oproepe gekry van mense wat wil weet wat nou gaan gebeur,” sê sy.
Joey en Anisha se familie is in twee geskeur oor die borgtog.
Willem Smith in ’n vorige onderhoud met Huisgenoot. Foto: Onkgopotse Koloti
Anisha se broer, Wynand, sê hulle is nie bekommerd oor die feit dat drie van die verdagtes borgtog gekry het nie. “Dit sou nice gewees het as hulle dit nie gekry het nie, maar hul borgtogvoorwaardes is baie streng. Dit kon erger gewees het,” sê hy.
Joey se tannie Joey Burnard sê hulle is teleurgesteld, maar het nog vertroue in die regstelsel.
Burnard het bevestig die beendere wat op die vermeende baasbrein se plaas gevind is, is dié van Joey. “Dit was ’n groot skok, want ons besef nou net weer wat sy deur is, maar ons het afsluiting nodig,” sê sy. Hulle sal binnekort ’n gedenkdiens vir Joey hou.
Ons het gehoop niemand kry borgtog nie.
Anisha se oorskot is nog soek.
Joey en Anisha het op 10 Desember 2017 vermis geraak. Hul uitgebrande motor is later in die Magaliesburg-omgewing gevind. Die vermeende "baasbrein" het die egpaar na bewering vermoor nadat hulle gedwing is om dokumente te teken om hul hoewe aan hom te oorhandig.
Die saak sal na verwagting in die hooggeregshof in Pretoria aangehoor word.
Meer oor: mooinooi| moorde
Mooinooi-saak: Baasbrein se vrou word gesoek